La Costa d'Avorio el xe on stato de l’Africa subsahariana. El ga ła forma de on grando cuadriłàtero. El confina co el Golfo de Guinea, ła Liberia, ła Guinea, el Mali, el Burkina Faxo, e el Ghana. La Costa d'Avorio la ga na superfise de 322 460 km², poco de pi de l’Italia. La Costa d'Avorio la xe on grando altopian che da ła costa el va sù finmente a 500 metri sora el livel del mar. Longo la costa se cata lagune , che le lasa teren a ła foresta pluviale internamente. So l’altipian se cata savane . Al nord se cata pianure e cee montagne. El ponto pi alto el xe el monte Nimba , al confin co Guinea e Liberia. En Costa d’Avorio se cata vari fiumi. I pi inportanti i xe el Bandama, el Cavally, el Sassandra e el Komoé. El lago Kossou el xe pi grando, ma se canta un mucio de laghi picenini. El clima el xe caldo e umido. Al sud se cata on clima ecuatoriałe, co se se move verso el nord, el clima el divien tropicale, par esar semi-arido al nord. La temperatura mèdia la xe intrà i 25 e i 30 °C co variasion che łe va dai 10 ai 40 °C. Le foreste del sud le ga parmeso el dexviłupo de l’economia forestale. El parco nasionałe de Taï el xe la unxoła area naturale restada. L’agricoltura la cuerxe el 10% de łe tere . Le risorse naturali le xe el petrolio – chel xe in drio finir – gas naturale, diamanti, manganexo, fero, cobalto, e latri minerałi.